****ที่ มท 0809.4/ว 3700 กรมส่งเสริมการปกครองท้องถิ่น

 ถนนนครราชสีมา เขตดุสิต กทม 10300

 15 พฤศจิกายน 2561

เรื่อง การรายงานสถานะของศูนย์พัฒนาเด็กเล็ก

เรียน ผู้ว่าราชการจังหวัดทุกจังหวัด

สิ่งที่ส่งมาด้วย แบบรายงานสถานะของศูนย์พัฒนาเด็กเล็กขององค์กรปกครองส่วนท้องถิ่น จำนวน 2 ชุด

 ตามแผนปฏิบัติการกำหนดขั้นตอนการกระจายอำนาจให้แก่องค์กรปกครองส่วนท้องถิ่น กำหนดให้องค์กรปกครองส่วนท้องถิ่นรับผิดชอบบริหารจัดการศูนย์พัฒนาเด็กเล็ก และให้กรมส่งเสริม การปกครองท้องถิ่นดำเนินการจัดสรรงบประมาณ เงินอุดหนุน เงินอุดหนุนทั่วไป เงินอุดหนุนสำหรับสนับสนุน ศูนย์พัฒนาเด็กเล็ก (รายการเงินเดือน เงินวิทยฐานะ ค่าตอบแทน ค่าครองชีพ และสวัสดิการของข้าราชการ/พนักงานครู ที่สังกัดศูนย์พัฒนาเด็กเล็ก รวมทั้งการจัดสรรอัตรากำลังครูและพนักงานจ้างให้แก่องค์กรปกครอง ส่วนท้องถิ่นเพื่อให้องค์กรปกครองส่วนท้องถิ่นสามารถปฏิบัติภารกิจตามหน้าที่ความรับผิดชอบขององค์กรปกครองส่วนท้องถิ่น ได้อย่างมีประสิทธิภาพ

 กรมส่งเสริมการปกครองท้องถิ่น ได้ตรวจสอบข้อมูลจากระบบข้อมูลสารสนเทศทางการศึกษาท้องถิ่น ศูนย์พัฒนาเด็กเล็กขององค์กรปกครองส่วนท้องถิ่น (CCIS) ปรากฏว่า ในปีงบประมาณที่ผ่านมามีองค์กรปกครองส่วนท้องถิ่นได้ดำเนินการจัดตั้ง ยุบรวม หรือยุบเลิกศูนย์พัฒนาเด็กเล็ก แต่ไม่ปรากฏรายละเอียดเกี่ยวกับสถานะว่า การยุบเลิกหรือการยุบรวมศูนย์พัฒนาเด็กเล็กนั้น ได้ยุบรวมกับศูนย์พัฒนาเด็กเล็กแห่งใด ดังนั้น เพื่อให้ฐานข้อมูลประกอบการพิจารณาด้านงบประมาณ ด้านอัตรากำลัง และด้านการบริหารงานบุคคลทางการศึกษาเป็นไปอย่างถูกต้อง จึงขอความร่วมมือจังหวัดแจ้งให้องค์กรปกครองส่วนท้องถิ่นที่มีศูนย์พัฒนาเด็กเล็กในสังกัดรายงานข้อมูลเกี่ยวกับสถานะ ของศูนย์พัฒนาเด็กเล็กตามแบบรายงานที่ส่งมาด้วย โดยให้จังหวัดรวบรวมรายงานจัดส่งให้ส่วนบริหารงานบุคคล ทางการศึกษาท้องถิ่น สำนักพัฒนาระบบบริหารงานบุคคลส่วนท้องถิ่น กรมส่งเสริมการปกครองท้องถิ่น ภายในวันที่ 14 ธันวาคม 2561 ทั้งนี้สามารถดาวน์โหลดแบบรายงานได้ที่ [www.dla.go.th](http://www.dla.go.th) เมนู หนังสือราชการ

 จึงเรียนมาเพื่อโปรดพิจารณาดำเนินการต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

สำนักพัฒนาระบบบริหารงานบุคคลส่วนท้องถิ่น

ส่วนบริหารงานบุคคลทางการศึกษาท้องถิ่น

โทร. 0-2241-9000 ต่อ 4226

รอง อสถ. .......................................................

ผอ.สน.บถ./เมธา ............................................

ผอ.สบศ./ทิพรวี .............................................

นทบ./วิจักขณา .............................................

โทรสาร 0-2241-9055

ผู้ประสานงาน นางสาววิจักขณา บุนนาค

โทร 061-859-9318